Broj: 02-1- -1/23

Sarajevo, 03.10.2023. godine

Na osnovu člana 69. Zakona o visokom obrazovanju (,,Službene novine Kantona Sarajevo" broj: 36/22), člana 111. i 148. Statuta Univerziteta u Sarajevu i člana 8.,25. i 26. Pravila studiranja za treći ciklus studija na Univerzitetu u Sarajevu – doktorski studij i prijedloga Komisije za prijem kandidata na interdisciplinarni III ciklus studija na Univerzitet u Sarajevu – Fakultetu političkih nauka, po prethodnoj saglasnosti sekretara, Vijeće Univerzitet u Sarajevu – Fakulteta političkih nauka na sjednici održanoj 03.10.2023. godine, donosi:

**ODLUKU**

**o usvajanju Ukupne konačne rang- liste kandidata primljenih na treći ciklus studija ( prvi, drugi i treći prijavni rok)**

1. Usvaja se Ukupna konačna rang lista kandidata ( prvi, drugi i treći prijavni rok) primljenih na treći ciklus studija na Univerzitet u Sarajevu – Fakultetu političkih nauka, generacija 2023/2024.
2. Sastavni dio ove Odluke predstavlja Ukupna konačna rang- lista kandidata primljenih na treći ciklus studija.
3. Ovu Odluku i Ukupnu konačnu rang listu kandidata dostaviti Senatu Univerziteta na daljnje postupanje.

**Obrazloženje:**

Univerzitet u Sarajevu- Fakultet političkih nauka donio je dana 08.05.2023 godine Odluku o usvajanju Preliminarne rang liste kandidata primljenih i prijavljenih na interdisciplinarni III ciklus studija ( prvi prijavni rok), dana 29.06.2023 godine Odluku o usvajanju Preliminarne rang liste kandidata primljenih i prijavljenih na interdisciplinarni III ciklus studija (drugi prijavni rok), te dana 21.09.2023 godine Odluku o usvajanju Preliminarne rang liste kandidata primljenih i prijavljenih na interdisciplinarni III ciklus studija (treći prijavni rok). Na naprijed pobrojane Odluke nije bilo osnovanih prigovora, te je Vijeće Fakulteta donijelo Odluke o usvajanju konačnih rang lista i to: Odluku o usvajanju Konačne rang liste kandidata primljenih na treći ciklus studija dana 16.05.2023. godine ( prvi prijavni rok), dana 13.07.2023. ( drugi prijavni rok) i dana 03.10.2023. godine ( treći prijavni rok). Prethodno pobrojane konačne rang liste objedinjene su, te je Vijeće Univerziteta u Sarajevu- Fakulteta političkih nauka proglasilo ukupnu konačnu rang listu kandidata primljenih na treći ciklus studija ( prvi, drugi i treći prijavni rok). Slijedom navedenog, u skladu sa članom 25. Pravila studiranja za treći ciklus studija na Univerzitetu u Sarajevu – doktorski studij, donesena Odluka kao u dispozitivu.

**DEKAN**

Akt obradila: Adila Odobašić Mujačić

Akt kontrolisao i odobrio: Prof.dr. Elvis Fejzić \_\_\_\_\_\_\_\_\_\_\_\_\_\_\_\_\_

**Prof.dr. Sead Turčalo**

Dostaviti:

1. Materijal za Vijeće UNSA- FPN;
2. Senat Univerziteta u Sarajevu
3. a/a

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je  Odluka u skladu sa zakonskim i podzakonskim propisima koji su na snazi, te da je Vijeće Fakulteta Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*